Paralimpiese Spele: Span SA stuur 34 atlete(Foto: Charly TRIBALLEAU/AFP) By die Olimpiese Spele kon Suid-Afrika net een goue en twee silwer medaljes inpalm; nou is alle oë op die Paralimpiese span om beter in Tokio te vaar. Saskok stuur ŉ span van 34 atlete na die spele wat van 24 Augustus tot 5 September duur. Leon Fleiser, die chef de mission van die span, sê dis vir hom ŉ groot eer en voorreg. “Vanuit ŉ logistieke oogpunt het sake goed verloop en ons is opgewonde om Tokio toe te gaan en die land trots te maak. Die atlete kom eerste en met die ondersteuningspan wat ons het, hoop ons om dit vir hulle ŉ onvergeetlike ervaring te maak.” Barry Hendricks, Saskok se president, het gesê die aflosstokkie is nou van die Olimpiese span na die Paralimpiese span oorgegee. “Ons is vol vertroue dat hulle ook uitstekende ambassadeurs vir ons land sal wees.” Soos voorheen word verwag dat Suid-Afrika se Paralimpiese span ŉ hele paar medaljes sal inoes. Die span is: Atletiek Ntando Mahlangu, Charl du Toit, Dyan Buis, Reinhardt Hamman, Kerwin Noemdo, Mpumelelo Mhlongo, Tebogo Mofokeng, Tyrone Pillay, Daniel du Plessis, Puseletso Michael Mabote, Ndodomzi Ntutu, Anrune Weyers, Sheryl James, Simone Kruger, Ntombizanele Situ, Louzanne Coetzee, Johanna Pretorius en Liezel Gouws Afrigters/bestuur: Cornelia (Lappies) Swanepoel, Suzanne Ferreira, Daniel Damon, Cathy Lansberg, Claus Kempen en Erasmus Badenhorst Boogskiet Shaun Anderson en Philip Coates-Palgrave Afrigter/bestuurder: Barbara Manning Fietsry Nicholas Pieter du Preez, Ernst van Dyk en Toni Mould Afrigters/bestuur: Elrick Kulsen, Pieter Jansen, Gillian Evans en Walter Lutch Ruiterkuns Philippa Johnson-Dwyer en Cayla van der Walt Afrigters/bestuur: Ingeborg Sanne, Chris Hazen, Robyn van Lijsdonk en Trisha Bell Swem Christian Sadie, Hendrik van der Merwe, Katherine Swanepoel en Alani Ferreira Afrigters/bestuur: Theo Verster en Keith Jansen Tafeltennis Theo Cogill Afrigter/bestuurder: Anver Lyners Rolstoeltennis Kgothatso Montjane, Mariska Venter, Eliphas Maripa en Leon Els Afrigters/bestuur: Gerald Stoffberg en Saidi Moruame